คู่มือปฏิบัติงานกรณีระบบสารสนเทศล่ม (Downtime SOPs / Action Card)
แผนกอุบัติเหตุและฉุกเฉิน (ER) โรงพยาบาลปราสาท จังหวัดสุรินทร์
🚨 เมื่อได้ยินประกาศรหัส "IT ปาป้า" (ระบบล่ม) หรือ "IT เจ็บจี๊ด" (Ransomware)
สิ่งที่ต้องทำทันที (Immediate Actions):
1. หยุดใช้คอมพิวเตอร์: ห้ามบันทึกข้อมูลเข้าระบบเด็ดขาด
· (กรณี IT เจ็บจี๊ด/Ransomware: ห้ามปิดเครื่อง (Shut down) เด็ดขาด ให้ถอดสาย LAN ออกเท่านั้น)
2. เปิด BCP Box: หัวหน้าเวรนำ "กล่อง BCP ฉุกเฉิน" ออกมา และแจกจ่ายแบบฟอร์มกระดาษ/ปากกาให้ทีม
3. เตรียมวิทยุสื่อสาร/โทรศัพท์ภายใน: ตรวจสอบช่องทางการสื่อสารสำรองสำหรับติดต่อ Lab, X-Ray และห้องยา
4. จัดเตรียม Runner (เวรเปล/พนักงานช่วยเหลือคนไข้): สำหรับเดินส่งเอกสารและรับผลตรวจ
🏥 ขั้นตอนการปฏิบัติงาน (Manual Operations)
1. จุดคัดกรอง (Triage)
· ผู้ป่วยใหม่/ฉุกเฉิน: ใช้กระดาษ A5 (ใบลงทะเบียนผู้ป่วยใหม่) จดชื่อ-สกุล เลขบัตรประชาชน เพื่อส่งทำประวัติ
· การคัดกรอง: ใช้ "แบบฟอร์มบันทึกการตรวจรักษา (OPD Downtime Form)" หรือ ใบ ER Record * ปั๊มตรายาง "DOWNTIME" วันที่ และลงเวลาที่มารับบริการให้ชัดเจน
· ซักประวัติ วัด V/S และ ต้องเขียนประวัติการแพ้ยาตัวโตๆ ลงในกระดาษทุกครั้ง
2. จุดตรวจรักษา (Doctor's Exam)
· แพทย์บันทึกอาการ (CC, PI), ผลการตรวจร่างกาย (PE) และการวินิจฉัย (Dx) ลงในแบบฟอร์มกระดาษ
· ลายมือต้องอ่านออกชัดเจน พร้อมเซ็นชื่อและระบุเวลาที่สั่งการรักษาทุกครั้ง
· กรณีสั่งยา: เขียนรายการยาลงใน "ใบสั่งยา (Manual)" ให้ชัดเจน
· กรณีทำหัตถการ/CPR: จดบันทึกรายการวัสดุสิ้นเปลือง ยาฉุกเฉิน และเวลาที่ทำลงในกระดาษ เพื่อนำไปคิดเงินและตัดสต๊อกย้อนหลัง
3. การส่งตรวจทางห้องปฏิบัติการ (Lab) และรังสี (X-Ray)
· ส่ง Lab: * เขียน "ใบสั่งตรวจ Lab (Downtime Form)" ระบุ STAT หรือ ER ให้ชัดเจน
· สำคัญ: เขียน ชื่อ-สกุล และ HN บนหลอดเลือด(Tube) ด้วยปากกาเคมี (ห้ามใช้เทปกาวแปะทับ)
· ให้ Runner เดินส่ง Tube พร้อมใบ Request ไปที่ห้อง Lab
· ส่ง X-Ray:
· เขียน "ใบส่งตรวจ X-Ray/CT" ระบุข้อบ่งชี้ให้ชัดเจน
· ให้ Runner หรือเวรเปลเข็นผู้ป่วยไปพร้อมกับใบ Request (หรือใช้วิทยุเรียก X-Ray Portable)
· การรับผล: รับแจ้งผลค่าวิกฤตทางโทรศัพท์ โดยพยาบาลต้องทำ Read-back เสมอ หรือรอ Runner นำผลกระดาษกลับมา
4. การจำหน่ายผู้ป่วย (Disposition)
· รับยา/กลับบ้าน: นำใบสั่งยาและใบตรวจรักษา ให้ผู้ป่วย/ญาติไปติดต่อห้องการเงินและห้องยา
· Admit (รับไว้รักษาใน รพ.): * โทรศัพท์/วิทยุ จองเตียงกับตึกผู้ป่วยในและ Admit Center
· เขียน "ใบ Order แพทย์" ส่งให้ Admit Center เพื่อออกเลข AN ชั่วคราว
· แจ้งห้องยาเตรียมยาสำหรับผู้ป่วยใน และให้เวรเปลส่งผู้ป่วยขึ้นตึกพร้อมแฟ้มประวัติกระดาษ
· Refer (ส่งต่อ): * เขียน "ใบส่งตัว" แบบ Manual
· แจ้งศูนย์ Refer ทางโทรศัพท์/วิทยุ เพื่อลงทะเบียนขอเลข Refer ชั่วคราว
เมื่อได้ยินประกาศรหัส "IT ปาป้า 3" หรือ "IT เจ็บจี๊ด 3" (ระบบใช้งานได้ปกติ)
ขั้นตอนการกู้คืนข้อมูล (Recovery Phase / Backlog Data Entry):
1. คีย์ข้อมูลย้อนหลัง: พยาบาล/เจ้าหน้าที่เวชสถิติ นำสมุด Logbook และแบบฟอร์มกระดาษทั้งหมดที่เกิดขึ้นช่วงระบบล่มมา คีย์ย้อนหลังเข้าระบบ HosXP
1.1. ตรวจสอบ Visit ของผู้ป่วย ER ทุกราย ให้ตรงกับเลขที่ออกใหม่
1.2. แพทย์คีย์ Order ยา และ Lab ย้อนหลังเพื่อให้ห้องยา/การเงิน จับคู่เบิกจ่ายได้
2. ตรวจสอบความสมบูรณ์:
2.1. หัวหน้าเวร ตรวจสอบยอดผู้ป่วย ER ในระบบ HOSxP เทียบกับสมุดจด (Logbook) ว่าตรงกันและไม่มี Visit ตกหล่น
2.2. ประทับตรา "คีย์ข้อมูลแล้ว" บนเอกสารกระดาษทุกใบ และรวบรวมส่งคืนให้ศูนย์คอมพิวเตอร์/เวชระเบียนตรวจสอบ
ข้อควรระวังพิเศษสำหรับ ER:
Patient Safety is Priority: หากเป็นผู้ป่วยวิกฤตถึงชีวิต (Level 1) ให้ทีมแพทย์และพยาบาลทำการช่วยชีวิตเป็นอันดับแรก การลงบันทึกกระดาษสามารถมอบหมายให้เจ้าหน้าที่คนอื่น (Recorder) ช่วยจดบันทึกเวลาและยาที่ใช้ไปพร้อมๆ กัน
